- Der er tale om en menneskelig fejl, lyder forklaringen fra selskabet bag Nordjyllandsværket. Uanset dette har Forsyningstilsynet nu valgt at politianmelde Nordjyllandsværket for mulig insiderhandel. Det har Aalborg Forsyning netop selv meldt ud i en pressemeddelelse. Tilbage i december 2018 gav Nordjyllandsværket elmarkedet besked om, at værket ikke kunne levere el - trods adskillige forsøg og udfald på en turbine. I beskeden var der ved en fejl ikke noteret, at den ledige kapacitet nu var 0 MW. Det kunne imidlertid forstås sådan, at værket stadig kunne producere el. - Det er ærgerligt, og det beklager vi meget. Men vi mener ikke, at det har påvirket markedet, udtaler Jesper Høstgaard-Jensen, teknisk direktør i Aalborg Forsyning i pressemeddelelsen. Forsyningstilsynet kontaktede først Aalborg Forsyning i april 2021 for at få afdækket forløbet. Alligevel har det altså ført til politianmeldelse.

Opsummering:
Sagen stammer fra 2018.